   



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                         Bucureşti, 4 octombrie 2016

                                                                                      PL-x 372/2016                                                         

      AVIZ

      asupra

proiectului de Lege pentru modificarea şi completarea Legii nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961, trimis cu adresa nr.PL-x 372 din 26 septembrie 2016, înregistrat cu  nr. 4c-11/1029 din 27 septembrie 2016.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 20 septembrie 2016.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare modificarea şi completarea Legii nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1944-31 decembrie 1961, în vederea extinderii aplicării prevederilor legii şi la cadrele militare îndepărtate abuziv în perioada 31 decembrie 1961-25 decembrie 1989.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din ziua de 4 octombrie 2016.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.375 din 20 aprilie 2016.

Guvernul României nu a transmis un punct de vedere referitor la această iniţiativă legislativă, până în prezent. Întrucât iniţiativa legislativă are implicaţii asupra bugetului de stat, potrivit prevederilor art.111 alin.(1) din Constituţia României, republicată, punctul de vedere al Guvernului este obligatoriu. 

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor ordinare.
                                   PREŞEDINTE,                          

            SECRETAR,

                              Bogdan Liviu CIUCĂ                                                 VASILE VARGA

Consilier parlamentar,

